**Ministru kabineta instrukcijas projekta**

**„****Grozījumi Ministru kabineta 2009. gada 20. janvāra instrukcijā Nr.2**

**„Kārtība, kādā valsts budžeta iestādes sagatavo un apstiprina valsts budžeta programmu, apakšprogrammu un pasākumu tāmes kārtējam gadam”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Nepieciešamība veikt grozījumus Ministru kabineta (turpmāk – MK) 2009. gada 20. janvāra instrukcijā Nr.2 „Kārtība, kādā valsts budžeta iestādes sagatavo un apstiprina valsts budžeta programmu, apakšprogrammu un pasākumu tāmes kārtējam gadam” (turpmāk – Instrukcija Nr.2) izriet no 2011.gada 11. oktobrī MK pieņemtajiem grozījumiem MK 2005. gada 27. decembra noteikumos Nr.1031 "Noteikumi par budžetu izdevumu klasifikāciju atbilstoši ekonomiskajām kategorijām" (turpmāk – Noteikumi par izdevumu klasifikāciju) un MK 2005. gada 27. decembra noteikumos Nr.1032 "Noteikumi par budžetu ieņēmumu klasifikāciju" (turpmāk – Noteikumi par ieņēmumu klasifikāciju). |
| 2. | Pašreizējā situācija un problēmas | 2012. gada 1. janvārī stājoties spēkā pēdējiem grozījumiem Noteikumos par izdevumu klasifikāciju un Noteikumos par budžetu ieņēmumu klasifikāciju, klasifikāciju kodi Instrukcijā Nr.2 būs novecojuši un neatbildīs klasifikāciju kodiem iepriekšminētajos MK noteikumos.Instrukcijas Nr.2 10.punktā minētais budžeta programmu un apakšprogrammu sakārtojums valsts budžeta likumā ir novecojis un neatbilst reālajai situācijai. |
| 3. | Saistītie politikas ietekmes novērtējumi un pētījumi | Nav attiecināms. |
| 4. | Tiesiskā regulējuma mērķis un būtība | Likuma par budžetu un finanšu vadību 24. panta 1. daļa nosaka, ka valsts budžeta izpildītāji var izdarīt valsts budžeta izdevumus vai uzņemties īstermiņa saistības tikai to finansēšanas plānos noteikto asignējumu ietvaros, kurus izsniedz Valsts kase.MK 2010. gada 28. decembra noteikumi Nr.1220 „Asignējumu piešķiršanas un izpildes kārtība” paredz, ka Valsts kase pārbauda atbilstību un reģistrē Valsts kases informācijas sistēmā ministriju un citu centrālo valsts iestāžu finansēšanas plānus, kurus ne vēlāk kā astoņas darbdienas pirms saimnieciskā gada sākuma vai trīs darbdienas pirms kārtējā mēneša sākuma ministrijas un citas centrālās valsts iestādes elektroniski apstiprina Valsts kases informācijas sistēmā.Savukārt Instrukcijas Nr.2 3. punkts nosaka, ka valsts budžeta iestādes sagatavo tāmes atbilstoši finansēšanas plānos apstiprinātajam asignējumam kārtējam gadam ne vēlāk kā 10 darbdienu laikā pēc finansēšanas plāna apstiprināšanas.2011.gada 11. oktobrī MK tika pieņemti grozījumi Noteikumos par izdevumu klasifikāciju un Noteikumos par ieņēmumu klasifikāciju.Līdz ar to ir nepieciešams veikt grozījumus Instrukcijā Nr.2, lai klasifikāciju kodi tāmēs atbilstu klasifikāciju kodiem Noteikumos par izdevumu klasifikāciju un Noteikumos par ieņēmumu klasifikāciju. Ņemot vērā to, ka iepriekšminētie termiņi paredz, ka valsts budžeta iestādes sāks lietot tāmju veidlapas jau 2011.gada nogalē drīz pēc valsts budžeta likuma apstiprināšanas Saeimā, un arī to, ka valsts budžets 2012.gadam tiek plānots pēc jaunajiem kodiem atbilstoši Noteikumiem par izdevumu klasifikāciju un Noteikumiem par ieņēmumu klasifikāciju, tad grozījumus Instrukcijā Nr.2 ir jāapstiprina MK līdz valsts budžeta likuma 2012.gadam apstiprināšanas Saeimā.Instrukcijas Nr.2 grozījumu projekta izstrāde tika uzsākta tiklīdz 2011. gada 11. oktobra grozījumi Noteikumos par izdevumu klasifikāciju un Noteikumos par ieņēmumu klasifikāciju tika pieņemti MK un klasifikācijas kodu precīzie nosaukumi redaktoru izskatīti un noformēti tika ievietoti interneta vietnē www.likumi.lv.Izsakot instrukcijas 10.punktu jaunā redakcijā, grozījumu projekts paredz arī precizēt atsevišķo budžeta programmu un apakšprogrammu nosaukumus, kā arī skaidrāk sasaistīt instrukcijas normas ar Ministru kabineta 2009.gada 22.decembra noteikumos Nr.1644 „Kārtība, kādā pieprasa un izlieto budžeta programmas "Līdzekļi neparedzētiem gadījumiem" līdzekļus” minēto.Instrukcijas projekts pilnīgi atrisina anotācijas šajā sadaļā 2. punktā minētās problēmas. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Projekts neskar sabiedrību vai atsevišķas tās grupas. |
| 7. |  Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Valsts budžeta iestādēs nodarbinātie. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Administratīvā procedūra nemainās, jo netiek mainīta tāmju izstrādāšanas un apstiprināšanas kārtība. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts budžeta iestādes. |
| 2. | Projekta izpildes ietekme uz pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide. | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru. av, IV, V,stiprinifikāciju)umi Esošu institūciju likvidācija. | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija. | Projekts šo jomu neskar. |
| 6. | Cita informācija | Nav. |

Anotācijas III, IV, V un VI sadaļa – Projekts šīs jomas neskar.

Finanšu ministrs A.Vilks

2011.12.07. 13:07

713

S.Sīlīte

67095531,

Signe.Silite@fm.gov.lv